Okresná prokuratúra Prešov 
Masarykova 16, 080 97 Prešov 	

Sp. zn. : 2 Pv 920/12/7707	Prešov, 30.9.2013
EEČ : 2-58-425-2013

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Prešov
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 02.06.2012, v presne nezistenom čase od 18.00 hod. do 21.00 hod v záhradkárskej oblasti „Ruža,“ nachádzajúcej sa v obci Petrovany, miestna časť Močarmany, okres XXXXX, počas konfliktu s poškodeným XXXXX, nar. XXXXX, trv. bytom XXXXX - Západ, Ul. Kežmarská                  č. 311/6, tohto fyzicky napadol a to spôsobom, že udrel XXXXX drevenou latou po ľavej časti hlavy, následkom čoho poškodený spadol na zem, kde ho opakovane udieral drevenou latou                        do oblasti hrudníka, horných a dolných končatín, čím mu takýmto konaním spôsobil v zmysle znaleckého posudku XXXXX, znalca z odboru zdravotníctvo a farmácia, odvetvie súdne lekárstvo, zranenia a to: tržnozmliaždenú ranu v oblasti ľavej očnice s pomliaždením ľavej očnej gule, pomliaždenie a kožnú odreninu ľavého predlaktia, pomliaždenie ľavej ruky, kožnú odreninu ľavého malíčka, pomliaždenie a kožnú odreninu pravého kolena, pomliaždenie a krvnú podliatinu bočnej steny hrudníka vľavo s  dobou liečenia a  trvania práceneschopnosti                         v trvaní 10-12 dní.

lebo je trestné stíhanie neprípustné podľa § 9 odsek 1 písmeno d

Odôvodnenie:
Poverený príslušník Policajného zboru z  Obvodného oddelenia Policajného zboru  Lipany,                 uznesením sp. zn.: ČVS: ORP-2062/LI-PO-2012 zo dňa 22.03.2013 podľa § 206 ods. 1 Trestného poriadku vzniesol obvinenie  XXXXX, nar.  XXXXX pre prečin  ublíženie na zdraví podľa § 156 ods. 1 Trestného zákona, ktorého  sa obvinený dopustil na tom skutkovom základe, že:

dňa 02.06.2012, v presne nezistenom čase od 18.00 hod. do 21.00 hod v záhradkárskej oblasti „Ruža,“ nachádzajúcej sa v obci Petrovany, miestna časť Močarmany, okres XXXXX, počas konfliktu s poškodeným XXXXX, nar. XXXXX, trv. bytom XXXXX - Západ, Ul. Kežmarská                  č. 311/6, tohto fyzicky napadol a to spôsobom, že udrel XXXXX drevenou latou po ľavej časti hlavy, následkom čoho poškodený spadol na zem, kde ho opakovane udieral drevenou latou                        do oblasti hrudníka, horných a dolných končatín, čím mu takýmto konaním spôsobil v zmysle znaleckého posudku XXXXX, znalca z odboru zdravotníctvo a farmácia, odvetvie súdne lekárstvo, zranenia a to: tržnozmliaždenú ranu v oblasti ľavej očnice s pomliaždením ľavej očnej gule, pomliaždenie a kožnú odreninu ľavého predlaktia, pomliaždenie ľavej ruky, kožnú odreninu ľavého malíčka, pomliaždenie a kožnú odreninu pravého kolena, pomliaždenie a krvnú podliatinu bočnej steny hrudníka vľavo s  dobou liečenia a  trvania práceneschopnosti                         v trvaní 10-12 dní.

Z úmrtného listu v knihe úmrtí Matričného úradu Petrovany, zväzok 4, ročník 2013, strana 67, por. číslo 5 som zistila, že obvinený XXXXX, nar. XXXXX zomrel dňa 30.07.2013.

Podľa § 215 odsek 1 písm. d) Trestného poriadku, prokurátor zastaví trestné stíhanie, ak je trestné stíhanie neprípustné podľa § 9.

	Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Vzhľadom na vyššie uvedené skutočnosti bolo potrebné rozhodnúť tak, ako je to uvedené               vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Eštoková
prokurátorka